cyanic-selkie/wikianc huggingface dataset:
অপারেশন পোলো
১ম দিন : ১৩ সেপ্টেম্বর
এদিকে অপর কিছু ইউনিট তুলজাপুর শহর আক্রমণ করে, যা নলদুর্গ থেকে প্রায় ৩৪ কি.মি. উত্তর-পশ্চিমে। তারা ভোরবেলা তুলজাপুর পৌঁছে সেখানে অবস্থানরত ১ম হায়দ্রাবাদ পদাতিক বাহিনীর একটি ইউনিট এবং প্রায় ২০০ জন সেচ্ছাসেবী বাহিনীর একটি ইউনিটের প্রতিরোধের সম্মুখীন হয়। তারা আত্মসমর্পণের আগে দুই ঘন্টা যুদ্ধ করেছিল। এদিকে স্রোতের ফলে নদী ফুলে যাওয়ায় শহরের দিকে অগ্রসর হওয়া স্থবির হয়ে পড়ে। পশ্চিম ফ্রন্টে প্রথম দিনটি হায়দ্রাবাদিদের ব্যাপক ক্ষয়ক্ষতি এবং একটি বিশাল এলাকা দখল করে ভারতীয় সেনাবাহিনী শেষ করেছিল।
পূর্বে লেফটেন্যান্ট জেনারেল এএ রুদ্রের নেতৃত্বে বাহিনী হায়দ্রাবাদ রাজকীয় বাহিনীর দুটি সাঁজোয়া গাড়ি সম্বলিত একটি ইউনিটের প্রচণ্ড প্রতিরোধের মুখোমুখি হয়। এদিকে হোসপেটে ভারতীয় সেনাবাহিনী পাঠানদের একটি ইউনিট থেকে একটি চিনির কারখানা আক্রমণ করে তা নিজেদের দখলে নিয়েছিল।
২য় দিন : ১৪ সেপ্টেম্বর
যে বাহিনী উমরগায় শিবির স্থাপন করেছিল তারা রাজেশ্বর শহরের দিকে চলে যেতে থাকে। পথে ভারতীয় বাহিনী ব্যাপকভাবে অ্যাম্বুশের শিকার হওয়ায় বিমান হামলার প্রস্তুতি নেওয়া হয়। এই বিমান হামলা কার্যকরভাবে পথ পরিষ্কার করে এবং স্থলবাহিনীকে বিকেলের মধ্যে রাজেশ্বরে পৌঁছানোয় সহায়তা করে। পূর্ব থেকে আক্রমণকারী বাহিনী ইতিমধ্যে একটি অ্যান্টি-ট্যাঙ্ক অস্ত্র দ্বারা আক্রমণের সম্মুখীন হয়ে ধীরগতিতে এগিয়ে যেতে থাকে। একই সময়ে ১১ গুর্খা রাইফেলস এবং 8তম অশ্বারোহী বাহিনীর একটি স্কোয়াড্রন ওসমানাবাদ আক্রমণ করে এবং সেচ্ছাসেবী বাহিনীর সাথে (যারা দৃঢ়ভাবে ভারতীয়দের প্রতিরোধ করেছিল) রাস্তায় প্রচণ্ড যুদ্ধের পর শহরটি দখল করে নেয়।
মেজর জেনারেল ডিএসর নেতৃত্বাধীন একটি বাহিনীকে ঔরঙ্গাবাদ শহর দখলের দায়িত্ব দেওয়া হয়েছিল। শহরটি পদাতিক ও অশ্বারোহী বাহিনীর ছয়টি ইউনিট দ্বারা আক্রান্ত হওয়ার ফলে বিকেলে বেসামরিক প্রশাসন আবির্ভূত হয় এবং ভারতীয়দের কাছে আত্মসমর্পণের প্রস্তাব দেয়। জালনায় আরো কিছু ঘটনা ঘটে, যেখানে ৩ শিখ, ২ যোধপুর পদাতিক বাহিনীর একটি কোম্পানি এবং ১৮ অশ্বারোহী বাহিনীর কিছু ট্যাঙ্ক হায়দ্রাবাদি বাহিনীর কঠোর প্রতিরোধের মুখোমুখি হয়েছিল।
৩য় দিন : ১৫ সেপ্টেম্বর
জালনা শহর দখল করার জন্য ১১ গুর্খাদের একটি কোম্পানি রেখে বাকি বাহিনী লাতুর এবং পরে মোমিনাবাদে চলে যায়। সেখানে তারা ৩টি গোলকুন্ডা ল্যান্সারের বিরুদ্ধে ব্যবস্থা গ্রহণ করে, যারা আত্মসমর্পণের আগে পর্যাপ্ত প্রতিরোধ করেছিল। সুরিয়াপেট শহরে বিমান হামলা হায়দ্রাবাদি প্রতিরক্ষার বেশিরভাগ অংশ অকেজো করে দেয়। যদিও তখনো কিছু সেচ্ছাসেবী ইউনিট শহর দখলকারী ২/৫ গুর্খাদের প্রতিরোধ করছিল। পশ্চাদপসরণকারী হায়দ্রাবাদি বাহিনী ভারতীয়দের বিজয় বিলম্বিত করার জন্য মুসির ব্রিজটি ধ্বংস করে। কিন্তু তারা ফায়ার কভার দিতে ব্যর্থ হয়, যার ফলে সেতুটি দ্রুত মেরামত করা হয়।
৪র্থ দিন : ১৬ সেপ্টেম্বর
লেফটেন্যান্ট কর্নেল রাম সিং এর অধীনে টাস্কফোর্স ভোরবেলা জহিরাবাদের দিকে অগ্রসর হয়। কিন্তু রাস্তায় পুঁতে রাখা মাইন বিস্ফারণের ফলে সেসব পরিস্কার করতে গিয়ে তাদের গতি ধীর হয়ে যায়। এরপর সোলাপুর- হায়দ্রাবাদ সিটি হাইওয়ের সাথে বিদার রোডের সংযোগস্থলে পৌঁছালে ভারতীয় বাহিনী অতর্কিত অবস্থান থেকে গুলিবর্ষণের সম্মুখীন হয়। সেখানে কয়েকটি ইউনিটকে অ্যামবুশ পরিচালনার জন্য রেখে পথে পথে বিক্ষিপ্ত প্রতিরোধের সম্মুখীন হয়ে রাতের মধ্যে বাহিনী  জহিরাবাদ ছাড়িয়ে আরো ১৫ কিলোমিটার ভিতরে এগিয়ে যায়। বেশিরভাগ প্রতিরোধই ছিল সেচ্ছাসেবী ইউনিটদের থেকে, যারা শহুরে এলাকা থেকে ভারতীয়দের উপর অতর্কিত হামলা চালাত।
৫ম দিন : ১৭ সেপ্টেম্বর
১৭ সেপ্টেম্বর ভোরে ভারতীয় সেনাবাহিনী বিদারে প্রবেশ করে। এদিকে প্রথম সাঁজোয়া রেজিমেন্টের নেতৃত্বে একটি বাহিনী হায়দ্রাবাদ থেকে ৬০ কি.মি. দূরে চিতল শহরে ছিল। অন্য একটি ইউনিট হিংগোলি শহর দখল করে। যুদ্ধের ৫ম দিনের সকালেই এটি স্পষ্ট হয়ে গিয়েছিল যে, হায়দ্রাবাদের সেনাবাহিনী এবং সেচ্ছাসেবী ইউনিটগুলো সকল ফ্রন্টে অত্যন্ত ভারী হতাহতের সাথে পরাজিত হয়েছে। তাই ১৮ সেপ্টেম্বর বিকাল ৫ টায় নিজাম একটি যুদ্ধবিরতি ঘোষণা করেন এবং এভাবেই সশস্ত্র অভিযানের সমাপ্তি ঘটে।
ভারতীয় রাষ্ট্রদূতের সাথে পরামর্শ
১৬ সেপ্টেম্বর আসন্ন পরাজয়ের মুখোমুখি হয়ে নিজাম মীর ওসমান আলী খান তার প্রধানমন্ত্রী মীর লাইক আলীকে ডেকে পাঠান এবং পরের দিন সকালে তিনি তাকে পদত্যাগ করার অনুরোধ করেন। পুরো মন্ত্রিসভা পদত্যাগ করার জন্যে পদত্যাগপত্র জমা করেছিল।
১৭ সেপ্টেম্বর দুপুরে একজন বার্তাবাহক নিজামের কাছ পক্ষ থেকে হায়দ্রাবাদে অবস্থানরত ভারতের এজেন্ট জেনারেল কে এম মুন্সির কাছে একটি ব্যক্তিগত নোট নিয়ে আসেন। তাকে নিজামের অফিসে ডেকে পাঠানো হয়। সভায় নিজাম বলেন, “শকুনরা পদত্যাগ করেছে। এখম কী করতে হবে তা আমি জানি না"। মুন্সি হায়দ্রাবাদ স্টেট আর্মির কমান্ডার মেজর-জেনারেল এল ইদ্রিসকে যথাযথ আদেশ জারি করে হায়দ্রাবাদের নাগরিকদের নিরাপত্তা নিশ্চিত করার জন্য নিজামকে পরামর্শ দেন। এটি অবিলম্বে জারি করা হয়েছিল।
নিজাম কর্তৃক আত্মসমর্পণের পর রেডিও সম্প্রচার
এটি ছিল নিজাম মীর ওসমান আলী খানের প্রথম রেডিও স্টেশন পরিদর্শন। হায়দ্রাবাদের নিজাম ১৯৪৮ সালের ২৩ সেপ্টেম্বর তার বেতার ভাষণে বলেছিলেন, "গত নভেম্বরে একটি আধা সামরিক ছোট দল (সেচ্ছাসেবী বাহিনী) আমার প্রধানমন্ত্রী আহমদ সাইদ খানের বাড়ি ঘেরাও করেছিল এবং আমার সাংবিধানিক উপদেষ্টা স্যার ওয়াল্টার মঙ্কটনের উপর জোর করে নবাব ও অন্যান্য বিশ্বস্ত মন্ত্রীদের পদত্যাগ করতে বাধ্য করে এবং লাইক আলীর মন্ত্রিত্ব আমার উপর চাপিয়ে দেয়। কাসিম রাজভির নেতৃত্বাধীন এই দলটির দেশে কোনো অংশীদারিত্ব ছিল না বা দেশের সেবা করার কোনো রেকর্ড তাদের ছিল না। হিটলার শাসনাধীন জার্মানির কথা মনে করিয়ে দেওয়ার পদ্ধতিতে এরা রাষ্ট্রের দখল নিয়েছিল, সন্ত্রাস ছড়িয়েছিল ...এবং আমাকে সম্পূর্ণ অসহায় করে তুলেছিল। বলা হয়, এর মাধ্যমে নিজাম যুদ্ধের সকল দায়ভার সেচ্ছাসেবী বাহিনীর ওপর চাপিয়ে দেন
আত্মসমর্পণ অনুষ্ঠান
ভারতীয় সেনাবাহিনীর রক্ষিত নথি মতে, জেনারেল চৌধুরী ১৬ সেপ্টেম্বর বিকেল ৪ টার দিকে হায়দ্রাবাদে একটি সাঁজোয়া দলের নেতৃত্ব দেন এবং মেজর জেনারেল এল ইদ্রিসের নেতৃত্বাধীন হায়দ্রাবাদ সেনাবাহিনী তার কাছে আত্মসমর্পণ করে।
গণহত্যা ও সাম্প্রদায়িক সহিংসতা
যুদ্ধ চলাকালীন হায়দ্রাবাদি হিন্দুরা প্রতিশোধ হিসেবে লুটপাট,গণহত্যা ও মুসলমানদের ধর্ষণ করেছে বলে খবর পাওয়া যায়। জওহরলাল নেহরু পরিস্থিতি তদন্তের জন্য পণ্ডিত সুন্দর লালের নেতৃত্বে একটি কমিটি নিযুক্ত করেন। সেই কমিটির রিপোর্টের ফলাফল ২০১৩ সাল পর্যন্ত প্রকাশ করা হয়নি। কমিটি এই সিদ্ধান্তে উপনীত হয়েছিল যে, ভারতীয় সেনাবাহিনী যখন মুসলিম গ্রামবাসীদের নিরস্ত্র করেছিল, তখন হিন্দুদের কাছে তাদের নিজস্ব অস্ত্র রেখে দেওয়া হয়েছিল। এর ফলে হিন্দু বাসিন্দারা মুসলিমদের ওপর সহিংসতা চালিয়েছিল এবং সেনাবাহিনী কখনো এসব থেকে উদাসীন ছিল, কখনো এসব নৃশংসতায় অংশ নিয়েছিল।
কমিটি বলেছে যে মারাঠওয়াড়া এবং তেলেঙ্গানা এলাকায় মুসলমানদের বিরুদ্ধে বড় আকারের সহিংসতা ঘটেছে। এটি আরো রিপোর্ট করে যে, "অনেক জায়গায় সশস্ত্র বাহিনীর সদস্যরা গ্রাম ও শহর থেকে মুসলিম প্রাপ্তবয়স্ক পুরুষদের বের করে এনে ঠান্ডা মাথায় গণহত্যা করেছে।" কমিটি সাধারণত সামরিক অফিসারদের ভালো আচরণের কৃতিত্ব দেয় কিন্তু বলে যে, সৈন্যরা ধর্মান্ধতার কারণে এমন কাজ করেছে। একটি সরকারী রক্ষণশীল অনুমান মতে অভিযানের সময় ও পরে  ২৭,০০০ থেকে ৪০,০০০ লোক মারা গিয়েছিল। অন্যান্য পণ্ডিতরা সংখ্যাটিকে ২০,০০০০ বা তারও বেশি বলে উল্লেখ করেছেন।  মুসলমানদের মধ্যে কিছু অনুমান আরো বেশি ছিল এবং স্মিথ বলেছেন যে, মুসলিম হতাহত বিষয়ে আসল সংখ্যা সামরিক সরকারের ব্যক্তিগত নিম্ন অনুমানের চেয়ে কমপক্ষে তার দশগুণ ছিল।
প্যাটেল রিপোর্টে ক্ষুব্ধ প্রতিক্রিয়া ব্যক্ত করেন এবং এর উপসংহার অস্বীকার করেন। তিনি বলেন যে, রেফারেন্সের শর্তাবলী ত্রুটিপূর্ণ ছিল। কারণ তারা শুধুমাত্র অপারেশনের সময় এবং পরে অংশটি কভার করে। তিনি কমিটির উদ্দেশ্য ও অবস্থান নিয়েও ক্ষোভ প্রকাশ করেন। এই আপত্তিগুলিকে নূরানী অযৌক্তিক বলে মনে করেন। কারণ কমিশনটি ছিল একটি অফিসিয়াল কমিশন এবং এটি সেচ্ছাসেবীদেরও সমালোচনা করেছিল।
মোহাম্মদ হায়দারের মতে, ভারতীয় অভিযানের করুণ পরিণতি অনেকাংশে প্রতিরোধযোগ্য ছিল। তিনি স্থানীয় প্রশাসন পুনরুদ্ধার বা তাদের নিজস্ব সামরিক প্রশাসন স্থাপন না করার জন্য ভারতীয় সেনাবাহিনীকে দোষ দেন। ফলস্বরূপ নৈরাজ্যের ফলে সীমান্তের ওপারে স্থাপিত শিবির থেকে কয়েক হাজার "ঠগ" আসে এবং শূন্যতা পূরণ করে। তিনি বলেন, "হাজার হাজার পরিবার ধ্বংস হয়ে গেছে। সন্তানরা তাদের বাবা-মা এবং স্ত্রী থেকে, তাদের স্বামীদের কাছ থেকে আলাদা হয়ে গেছে। নারী ও মেয়েদের শিকার করা হয়েছে এবং ধর্ষণ করা হয়েছে। কমিউনিস্ট নেতা পুক্কালাপল্লী সুন্দর্যার মতে, গ্রামের হিন্দুরাভারতীয় সেনাবাহিনীর ধর্ষণ ও হত্যার অভিযান থেকে হাজার হাজার মুসলিম পরিবারকে উদ্ধার করেছিল।
জড়িত ব্যক্তিদের আটক ও মুক্তি
ভারতীয় সামরিক বাহিনী অভিযান চলাকালে সেচ্ছাসেবী বাহিনী, হিন্দু সংগ্রামী ও কমিউনিস্টসহ হাজার হাজার লোককে আটক করে। এই আটক মূলত স্থানীয় তথ্যদাতাদের ভিত্তিতে করা হয়েছিল এবং তারা নিজেদের স্বার্থসিদ্ধি করার জন্য এই সুযোগটি ব্যবহার করেছিল। আটককৃতদের আনুমানিক সংখ্যা ছিল ১৮,০০০ এর কাছাকাছি। ভারত সরকার তাদের বিচারের জন্য বিশেষ ট্রাইব্যুনাল গঠন করে। তবে এই ট্রাইবুনাল আইনজীবীদের প্রবেশাধিকার অস্বীকার এবং বিচার বিলম্বিত হওয়াসহ একাধিক আইনি অনিয়মে অভিযুক্ত ছিল, যে বিষয়ে রেডক্রস নেহরুকে চাপও দিয়েছিল।
সাম্প্রদায়িক সহিংসতায় অংশগ্রহণকারীদের বিচার না করার জন্য সরকার চাপের মধ্যে ছিল। কারণ এটি সাম্প্রদায়িক সম্পর্ককে আরো খারাপ করে তুলতে পারে। প্যাটেলও ১৯৫০ সালে মারা গিয়েছিলেন। এভাবে ১৯৫৩ সালে নাগাদ ভারত সরকার কয়েকজন ব্যক্তি ব্যতীত প্রায় সবাইকে মুক্তি দেয়।
আমলাতন্ত্রে রদবদল
হায়দ্রাবাদ ভারতের অন্তর্ভুক্ত হওয়ার পর সেখানকার শূন্য পদগুলো প্রতিস্থাপনের জন্যে প্রতিবেশী বম্বে, সিপি এবং মাদ্রাজ অঞ্চলের জুনিয়র অফিসারদের নিয়োগ করা হয়েছিল। তারা স্থানীয় ভাষা বলতে অক্ষম ছিল এবং স্থানীয় অবস্থার সাথে পরিচিত ছিল না। নেহেরু এই অরাজকতা নিয়ে আপত্তি জানিয়েছিলেন এবং তাদের "অযোগ্য" ও "বহিরাগত" বলে অভিহিত করেছিলেন। কিন্তু তার আপত্তি কোনো কাজে আসেনি।
ক্যাওস (গণ)
ক্যাওস (Chaos) অ্যামিবোজোয়া পর্বের অ্যামিবিডা পরিবারের একটি গণ বিশেষ।
শ্রেণীবিন্যাসের ইতিহাস
১৯০০ খ্রিষ্টাব্দে হেনরি ভ্যান পিটার্স উইলসন একটি বৃহদাকৃতি অ্যামিবা আবিষ্কার ও আলাদা করতে সক্ষম হন, যার চারিত্রিক বৈশিষ্ট্যের সঙ্গে অ্যামিবা প্রোটিয়াস প্রজাতির মিল থাকলেও এই জীবের শতাধিক নিউক্লিয়াস ছিল। যেহেতু ততদিনে বহু-নিউক্লিয়াসবিশিষ্ট বৃহদাকৃতি অ্যামিবাগুলিকে পেলোমিক্সা নামক গণের অন্তর্ভুক্ত করা হয়ে গেছিল, উইলসন তার আবিষ্কৃত জীবকে পেলোমিক্সা ক্যারোলিনেন্সিস নাম দেন।
১৯২৬ খ্রিষ্টাব্দে আসা স্খেফার মতপ্রকাশ করেন যে, রোসেল বর্ণিত দের ক্লেইন প্রোটিয়াস, কার্ল লিনিয়াস বর্ণিত ক্যাওস ক্যাওস এবং উইলসন আবিষ্কৃত পেলোমিক্সা ক্যারোলিনেন্সিস একই জীব। এই কারণে তিনি জীবটির নাম ক্যাওস ক্যাওস রাখার পক্ষে মত দেন। বহু বিজ্ঞানীদের অমত সত্ত্বেও অনেকে তার মত গ্রহণ করেন। আবার বেশ কিছু বিজ্ঞানী গণ হিসেবে ক্যাওস নামটি গ্রহণ করলেও উইলসন দ্বারা নামাঙ্কিত ক্যারোলিনেন্সিস শব্দটিকে প্রজাতির নাম হিসেবে গ্রহণ করেন। ১৯৭০-এর দশক পর্য্যন্ত এই জীবের জন্য তিন রকমের নামই প্রচলিত ছিল। কিন্তু পরবর্তী গবেষণা থেকে স্পষ্ট হয়ে যায় যে এই জীঈবের সঙ্গে অন্যান্য পেলোমিক্সা গণের প্রজাতিগুলির মধ্যে প্রচুর অমিল রয়েছে, যার ফলে এই জীবের নাম সর্বসম্মতিক্রমে ক্যাওস ক্যারোলিনেন্সিস দেওয়া হয়েছে।
বৈশিষ্ট্য
ক্যাওস গণের জীবগুলির সঙ্গে অ্যামিবা গণের জীবগুলির অনেক মিল রয়েছে। উভয় গণের প্রজাতিরা এককোষী এবং শেষ প্রান্তে গোলাকার মুণ্ড বিশিষ্ট একাধিক সিউডোপড গঠন করে। কিন্তু যেখানে অ্যামিবা গণের প্রজাতিদের একটিমাত্র নিউক্লিয়াস থাকে, সেখানে ক্যাওস গণের প্রজাতিদের কোষে শতাধিক থেকে সহস্রাধিক নিউক্লিয়াস উপস্থিত থাকে। এই কারণে বিংশ শতাব্দীর প্রথমার্ধে এই প্রজাতিগুলিকে পেলোমিক্সা নামক গণের অন্তর্ভুক্ত করা হয়েছিল। সম্প্রতি, অণু জীববিদ্যার বিভিন্ন নিরীক্ষণ থেকে পূর্বের গবেষকদের সঠিকতা সম্বন্ধে নিশ্চিত হওয়া সম্ভব হয়েছে যে, এই গণের প্রজাতিরা পেলোমিক্সা অপেক্ষা অ্যামিবা গণের প্রজাতিদের সঙ্গে অধিক সম্পর্কযুক্ত।
ক্যাওস প্রজাতিগুলির কোষ-পর্দা অত্যন্ত নমনীয়, যা প্রতি মূহুর্তে কোষের আকার পরিবর্তনে সাহায্য করে। সাইটোপ্লাজম দানাদার এন্ডোপ্লাজম এবং স্বচ্ছ অথচ গাঢ় এক্টোপ্লাজম- এই দুই ভাগে বিভক্ত। এন্ডোপ্লাজম অংশে নিউক্লিয়াস, মাইটোকন্ড্রিয়া ইত্যাদি অঙ্গাণুগুলি অবস্থান করে। এই দুই প্রকার সাইটোপ্লাজমের প্রবাহের ফলে [[
ক্যাওস প্রজাতিগুলি ব্যাক্টেরিয়া, শৈবাল, প্রোটিস্টা এমনকি ক্ষুদ্রাতিক্ষুদ্র বহুকোষী প্রাণীকে খাদ্য হিসেবে গ্রহণ করে থাকে। সকল অ্যামিবোজোয়া প্রজতির মত এই গণের প্রজাতিরাও ফ্যাগোসাইটোসিস পদ্ধতিতে সিউডোপড দ্বারা খাদ্যকণাকে চারিদিক থেকে আবদ্ধ করে ভ্যাকুওল তৈরি করে, যেখানে সেগুলি উৎসেচক দ্বারা ভেঙ্গে ফেলা হয়। এই প্রজাতির কোষের কোষ-পর্দায় কোন নির্দিষ্ট স্থান থেকে ফ্যাগোসাইটোসিস ঘটে না।
সিয়েরা লিওনের ভূগোল
থাম্ব|সিয়েরা লিওনের মানচিত্র। সিয়েরা লিওন আফ্রিকার পশ্চিম উপকূলে, নিরক্ষরেখার উত্তরে ৭ম এবং দশম সমান্তরালের মধ্যে অবস্থিত। সিয়েরা লিওনের উত্তর এবং উত্তর-পূর্বে গিনি, দক্ষিণে এবং দক্ষিণ-পূর্বে লাইবেরিয়া এবং পশ্চিমে আটলান্টিক মহাসাগরের সাথে সীমানা রয়েছে।
সিয়েরা লিওনের মোট ক্ষেত্রফল ৭১,৭৪০ বর্গ কিলোমিটার (২৭,৬৯৯ বর্গ মাইল)। এর মধ্যে স্থল ৭১,৬২০ (২৭,৬৫৩ বর্গ মাইল) বর্গ কিমি আর জল ১২০ বর্গ কিমি (৪৬ বর্গ মাইল)।
ভৌত ভূগোল
থাম্ব|সিয়েরা লিওনের টপোগ্রাফিক বা ভূসংস্থানিক মানচিত্র। সিয়েরা লিওন আফ্রিকার পশ্চিম উপকূলে, নিরক্ষরেখার উত্তরে ৭ম এবং দশম সমান্তরালের মধ্যে অবস্থিত। সিয়েরা লিওন উত্তর এবং উত্তর-পূর্বে গিনি, দক্ষিণে এবং দক্ষিণ-পূর্বে লাইবেরিয়া এবং পশ্চিমে আটলান্টিক মহাসাগরের সাথে সীমাবদ্ধ। সিয়েরা লিওনের মোট ক্ষেত্রফল ৭১,৭৪০ বর্গ কিলোমিটার (২৭,৬৯৯ বর্গ মাইল)। এর মধ্যে স্থল ৭১,৬২০ (২৭,৬৫৩ বর্গ মাইল) বর্গ কিমি আর জল ১২০ বর্গ কিমি (৪৬ বর্গ মাইল)।
সিয়েরা লিওনের চারটি পৃথক ভৌগোলিক অঞ্চল রয়েছে: উপকূলীয় গিনি ম্যানগ্রোভ, কাঠের পাহাড়ি অঞ্চল, একটি উঁচুভূমি মালভূমি এবং পূর্বের পর্বতমালা। পূর্ব সিয়েরা লিওন হলো উচ্চ পর্বতমালার সাথে ছেদকৃত বড় মালভূমির একটি অভ্যন্তর অঞ্চল, যেখানে বিন্টুমনি মাউন্টটি ১,৯৮৪ মিটার (৬,৩৯১ ফুট) উপরে অবস্থিত।
প্রান্তবিন্দু
থাম্ব|সিয়েরা লিওনের অবস্থান। সিয়েরা লিওনের প্রান্তবিন্দুগুলোর তালিকা দেওয়া হলো। প্রান্তবিন্দু বা extreme points হলো সেসব স্থান যা অন্যান্য স্থান থেকে সবচেয়ে উত্তর, দক্ষিণ, পূর্ব ও পশ্চিমে অবস্থিত।
জলবায়ু
থাম্ব|কোপেন জলবায়ু শ্রেণিবিন্যাস অনুযায়ী সিয়েরা লিওনের মানচিত্র। এর জলবায়ু ক্রান্তীয়, তবে একে ক্রান্তীয় মৌসুমি জলবায়ু হিসেবে শ্রেণিবদ্ধ করা হয়। এর জলবায়ুকে ক্রান্তীয় অতিবৃষ্টি অরণ্য জলবায়ু ও ক্রান্তীয় সাভানা জলবায়ুর মধ্যে পরিবর্তনশীল জলবায়ু হিসেবে বর্ণনা করা যায়।
ডিসেম্বর থেকে জানুয়ারি বছরের শীতলতম মাস, যদিও তাপমাত্রা ৪০ ডিগ্রি সেলসিয়াস ছাড়িয়ে যেতে পারে, নিম্ন থেকে মাঝারি আর্দ্রতা বছরের এই সময়ের তাপকে আরও সহনীয় করে তোলে। মার্চ এবং এপ্রিলে প্রায় ৩৩ ডিগ্রি সেন্টিগ্রেড থেকে ৩৬ ডিগ্রি সেন্টিগ্রেড হয়, এবং একটি আর্দ্রতার পরিমান থাকে ৫০%। আর্দ্রতার সাথে তাপ মিলে গরম বেশি অনুভূত হওয়ায় তাপ সুচকে প্রকৃত তাপমাত্রার থেকে অধিক তাপমাত্রা দেকাহ যায়। গড় সমুদ্র তাপমাত্রা ৩০ ডিগ্রি সেলসিয়াস।
উপকূলের গড় বৃষ্টিপাত সর্বোচ্চ, প্রতি বছর ৩০০০-৫০০০ মিমি। অভ্যন্তরীণ অঞ্চলে তা হ্রাস পায় এবং দেশের পূর্ব সীমান্তে গড় বৃষ্টিপাত ২০০০-২৫০০ মিমি।
পরিবেশসংক্রান্ত সমস্যা
স্বাক্ষরিত, কিন্তু অনুমোদিত নয়:
সাধারণ তথ্য
ভৌগোলিক স্থানাঙ্ক:
জমির সীমানা:
মোট: ১,০৯৩৮ কিমি
সীমান্ত দেশ: গিনি (৭৯৪ কিমি সীমানা), লাইবেরিয়া (২৯৯ কিমি সীমানা)
সামুদ্রিক দাবি:
জলবায়ু: ক্রান্তীয়; গরম, আর্দ্র; গ্রীষ্মে বর্ষাকাল (মে থেকে ডিসেম্বর); শীতের শুকনো মরসুম (ডিসেম্বর থেকে এপ্রিল)
ভূখণ্ড: ম্যানগ্রোভ জলাভূমির উপকূলীয় বেল্ট, কাঠের পাহাড়ি অঞ্চল, উজানের মালভূমি, পূর্বে পাহাড়
সর্বনিম্ন স্থান: আটলান্টিক মহাসাগর, ০ মি
সর্বোচ্চ স্থান: লোমা মানসা (বিনতিমনি), ১,৯৪৮ মি
প্রাকৃতিক সম্পদ: হীরা, আকরিক টাইটানিয়াম, বক্সাইট, আকরিক লোহা, স্বর্ণ, ক্রোমাইট
ভূমির ব্যবহার:
মোট নবায়নযোগ্য পানিসম্পদ: ১৬০ ঘন কিমি; (২০১১)
প্রাকৃতিক ঝুঁকি: সাহারা থেকে শুষ্ক বালুবাহিত হারমাত্তান নামক বায়ু প্রবাহিত হয় (ডিসেম্বর থেকে ফেব্রুয়ারি); বালি ঝড়, ধূলি ঝড়
আরও দেখুন
সিয়েরা লিওন
সিয়েরা লিওনের জেলা
কাসিম আল-রায়মি
কাসিম ইয়াহিয়া মাহদি আল-রায়মি ( قاسم يحيى مهدي الريمي  ; 5 জুন 1978 - 29 জানুয়ারী 2020) ছিলেন একজন ইয়েমেনি জিহাদী, যিনি আরব উপদ্বীপে আল-কায়েদা (AQAP) এর আমির ছিলেন।  আল-রায়মি ছিলেন ২৩ জনের একজন, যারা ৩ ফেব্রুয়ারী ২০০৬ সালে ইয়েমেনের জেল থেকে অন্যান্য উল্লেখযোগ্য আল-কায়েদা সদস্যদের সাথে পালিয়ে গিয়েছিলেন। আল-রায়মি জুলাই ২০০৭ এর একটি আত্মঘাতী বোমা হামলার সাথে যুক্ত ছিলেন, যাতে আট স্প্যানিশ পর্যটক নিহত হয়। ২০০৯ সালে, ইয়েমেনি সরকার তাকে আবিয়ান প্রদেশে আল-কায়েদা প্রশিক্ষণ শিবির চালানোর জন্য দায়ী বলে অভিযুক্ত করে। AQAP এর সামরিক কমান্ডার হিসেবে দায়িত্ব পালন করার পর ১২ জুন ২০১৫ -এ নাসির আল-উহাইশির মৃত্যুর পর আল-রায়মিকে নেতা পদে উন্নীত করা হয়
প্রারম্ভিক জীবন, আফগানিস্তান এবং ইয়েমেনে আল-কায়েদা
আল-রায়মি ৫ জুন ১৯৭৮ সালে ইয়েমেনের রাজধানী সানার কাছে রায়মাহ গভর্নরেটে জন্মগ্রহণ করেন। ইয়েমেনে ফেরার আগে তিনি ১৯৯০-এর দশকে আফগানিস্তানে আল-কায়েদা শিবিরে প্রশিক্ষক ছিলেন। ২০০৪ সালে ইয়েমেনের রাজধানীতে দূতাবাসে ধারাবাহিক বোমা হামলায় সন্দেহভাজন হওয়ায় তাকে পাঁচ বছরের জন্য কারাদণ্ড দেওয়া হয়েছিল।
গোষ্ঠীটি ২০০৮ সালের সেপ্টেম্বরে সানায় মার্কিন দূতাবাসে হামলার সাথে যুক্ত হওয়ার আগে দুটি আত্মঘাতী বোমা হামলার দায় স্বীকার করে, যে হামলায় ছয় পশ্চিমা পর্যটক নিহত হয়েছিল। সেখানে জিহাদিরা বোমা বিস্ফোরণ ঘটায় এবং রকেট চালিত গ্রেনেড নিক্ষেপ করে। এই হামলায় ছয়জন হামলাকারীসহ দশ ইয়েমেনি রক্ষী ও চারজন বেসামরিক নাগরিক নিহত হয়েছেন।
সৌদি ও আমেরিকান ওয়ান্টেড তালিকা
ফেব্রুয়ারী 3, 2009, সৌদি নিরাপত্তা কর্মকর্তারা সৌদি মোস্ট ওয়ান্টেড সন্ত্রাসী সন্দেহভাজনদের একটি নতুন তালিকা প্রকাশ করে। তালিকায় পাওয়া ৬৮তম ব্যক্তিটির নাম ছিল "মুহাম্মদ কাসিম মেহেদি রিমি" বা "কাসেম মোহাম্মদ মাহদি আল-রিমি", যার উপনাম "আবু হুরায়রা" এবং "আবু আম্মার"। সৌদি ওয়ান্টেড তালিকায় কাসেম আল-রিমি তালিকায় থাকা দুই ইয়েমেনের একজন ছিলেন এবং তিনি " ইয়েমেন, সৌদি আরবের আল কায়েদার সাথে যুক্ত" বলে জানা গেছে।কয়েকদিন পরে একজন বেনামী সৌদি কর্মকর্তা অ্যাসোসিয়েটেড প্রেসকে নথি সরবরাহ করেছিলেন, যেখানে অভিযোগ করা হয়েছিল যে, আল-রায়মিসানায় মার্কিন রাষ্ট্রদূতকে লক্ষ্য করে একটি চক্রান্তের সাথে সম্পৃক্ত ছিলেন।"  নথিতে আরও জানানো হয়েছে যে, তিনি সেই বাড়ি ভাড়া নিয়েছিলেন, যেখানে অপারেশনের পরিকল্পনা করা হয়েছিল এবং তিনি "মার্কিন দূতাবাসকে পর্যবেক্ষণ করছিলেন"।
১১ মে, ২০১০-এ, মার্কিন স্টেট ডিপার্টমেন্ট আল-রায়মিকে বিশেষভাবে মনোনীত বৈশ্বিক সন্ত্রাসী হিসাবে তালিকাভুক্ত করে। ১৪ অক্টোবর, ২০১৪-এ, তাকে ধরা বা মৃত্যুর দিকে পরিচালিত যেকোন তথ্যের জন্য $5 মিলিয়ন পুরস্কার ঘোষণা করে।
মৃত্যুর পূর্বের রিপোর্ট
আল-রায়মির মৃত্যুর খবর একাধিকবার প্রকাশিত হয়েছে। ২০০৭ সালের ৯ আগস্ট ইয়েমেনের নিরাপত্তা কর্মকর্তাদের অভিযানে তিনি মারা যান বলে জানা গেছে অভিযানে আলী বিন আলি দোহা এবং আরও দুই জঙ্গি নিহত হয়েছে বলে জানা গেছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (February 2020)">উদ্ধৃতি প্রয়োজন  ]
আবু আল-রাইমি ১৭ ডিসেম্বর, ২০০৯-এ ইয়েমেনে আল-কায়েদা ক্যাম্পে একটি অভিযানের লক্ষ্যবস্তু ছিলেন, যা মার্কিন ক্রুজ ক্ষেপণাস্ত্র দ্বারা পরিচালিত হয়েছিল বলে জানা গেছে। তাকে হত্যার খবর পাওয়া যায়নি।
পরে জানা গেছে যে, তিনি ৪ জানুয়ারী, ২০১০ এ ইয়েমেনি নিরাপত্তা বাহিনীর অভিযানে নিহত হন, যদিও এটি মিথ্যা প্রমাণিত হয়েছিল। যাইহোক, কর্মকর্তাদের মতে ১৫ জানুয়ারী ২০১০ সালের শুক্রবার দুটি গাড়িতে ইয়েমেনি বিমান হামলা হয়, যার একটিতে আল-রায়মি ছিল বলে জানা গেছে। নিহতদের মধ্যে আল-রাইমি একজন বলে জানা গেছে। দুটি গাড়িতে থাকা আটজনের মধ্যে ছয়জনই এয়ার স্ট্রাইকে নিহত হয়েছেন বলে ধারণা করা হচ্ছে।
তার মৃত্যুর খবরের পর, আল-রায়মিকে আল কায়েদা ইন অ্যারাবিয়ান পেনিনসুলা (AQAP) এর সামরিক কমান্ডার হিসাবে বর্ণনা করা হয়েছিল। তিনি ২৫ ডিসেম্বর ২০০৯ সালে নাইজেরিয়ান উমর ফারুক আব্দুল মুতাল্লাবের উপর আত্মঘাতী বোমা হামলার চেষ্টা করেছিলেন বলে জানা গেছে। আল-রায়মি একটি ইন্টারনেট অডিও টেপে "ক্রুসেডার এবং তাদের ধর্মত্যাগী এজেন্টদের" হাত থেকে দেশকে মুক্ত করতে একটি "এডেন-অ্যাবিয়ান আর্মি" গঠনের ঘোষণা দিয়েছেন।
হাসপাতালে হামলার জন্য ক্ষমাপ্রার্থী
ইয়েমেনের প্রতিরক্ষা মন্ত্রণালয়ে ২০১৩ সালে হামলা হয়, যার ফলে কম্পাউন্ডে উপস্থিত একটি হাসপাতালে অসংখ্য ডাক্তার এবং রোগীদের হত্যা করা হয়েছিল, এরপর আল-রায়মি ক্ষমা চেয়ে একটি ভিডিও বার্তা প্রকাশ করে দাবি করেন যে, আক্রমণকারীদের দলকে হাসপাতালে আক্রমণ না করার নির্দেশ দেওয়া হয়েছিল। কিন্ত একজন এগিয়ে গিয়ে আক্রমণ করে বসেছে।
ইয়াকলা অভিযান
২৯ জানুয়ারী, ২০১৭-এ, আল-রায়মি মার্কিন যুক্তরাষ্ট্র কর্তৃক ইয়াকলা অভিযান নামে পরিচিত একটি সামরিক পদক্ষেপের অনুমিত লক্ষ্যবস্তু ছিলেন। এই অভিযানের ফলে একজন নেভি সিল এবং একজন মার্কিন নাগরিক সহ বেশ কয়েকজন বেসামরিক নাগরিকের মৃত্যু হয়। অভিযানের কিছুক্ষণ পর ৫ ফেব্রুয়ারি 2017-এ আল-রায়মি ইন্টারনেটে অভিযানের কথা উল্লেখ করে একটি অডিওটেপ প্রকাশ করেন। আল-রায়মি যে অভিযানের প্রধান লক্ষ্যবস্তু ছিলেন, তা আগে নিশ্চিত করা হয়নি। অডিওটেপে, আল-রায়মি নিশ্চিত করেন যে, তিনি এখনও বেঁচে আছেন এবং মার্কিন প্রেসিডেন্ট ডোনাল্ড ট্রাম্পকে কটাক্ষ করেন।
পরিবার
আল-রাইমির ভাইদের মধ্যে একজন হলেন আলি ইয়াহিয়া মাহদি আল রাইমি। তিনি একজন ইয়েমেনি, যিনি গুয়ান্তানামো বে কারাগারে বন্দী ছিলেন। আলী ইয়াহিয়া মাহদি আল রাইমিকে ২০১৬ সালে গুয়ান্তানামো থেকে সৌদি আরবে স্থানান্তর করা হয়েছিল
সোনাকান্দা দারুল হুদা বহুমুখী কামিল মাদ্রাসা
সোনাকান্দা দারুল হুদা বহুমুখী কামিল মাদ্রাসা কুমিল্লা জেলার মুরাদনগর উপজেলার একটি উল্লেখযোগ্য আলিয়া মাদ্রাসা। ১৯৪০ সালে বৃহত্তর কুমিল্লা অঞ্চলের ধর্মপ্রচারক আব্দুর রহমান হানাফী কর্তৃক মাদ্রাসাটি প্রতিষ্ঠিত হয়। বর্তমানে মাদ্রাসাটি ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে অধিভুক্ত রয়েছে। মাদ্রাসাটি সোনাকান্দা দারুল হুদা দরবার শরীফ ও এই দরবার শরীফের পীরের সংযুক্তিকরণে পরিচালিত হয়ে থাকে।
ইতিহাস
আব্দুর রহমান হানাফী ১৯৪০ সালে মাদ্রাসাটি একটি ফোরকানিয়া হাফেজিয়া মাদ্রাসা হিসাবে প্রতিষ্ঠিত করে। এটি তৎকালীন সময়ে কুমিল্লা, গাজিপুর, নরসিংদী জেলায় ইসলামি শিক্ষা বিস্তারে ভূমিকা রেখেছিলো। ১৯৩৫ সালে হানাফী হজ্ব পালনের পরে এই মাদ্রাসা ও সোনাকান্দা দারুল হুদা দরবার শরীফ প্রতিষ্ঠার কাজে মনোযোগি হন। মাদ্রাসা প্রতিষ্ঠার জন্য হানাফী তার পিতৃভূমি থেকে ১ একর ১১ শতক জমি ওয়াকফ করে দেন। এছাড়া এলাকার স্থানীয় ব্যক্তিগণের সহযোগিতায় ২১.৫ কানি জমি ক্রয় করা হয়। অবশেষে ২০ ডিসেম্বর ১৯৪০ সালে মাদ্রাসাটির ভিক্তি প্রস্তর স্থাপন করা হয় এবং ছোট পরিসরে একটি ফোরকানিয়া মাদ্রাসা হিসাবে যাত্রা শুরু করে। কিছুদিন পরেই মাদ্রাসাটি পাকিস্তান সরকারের নিকট থেকে অনুমোদন লাভ করে। ১৯৫৫ সালে মাদ্রাসাটি অল্ড স্কিম মাদ্রাসা থেকে নিউ স্কিম মাদ্রাসার দাখিল শ্রেণীর উন্নতি লাভ করে। এরপর ১৯৫৮ সালে মাদ্রাসাটি আলিম শ্রেণীর এবং ১৯৬০ সালে ফাজিল শ্রেণীর অনুমোদন লাভ করে। এরপর স্থানীয় শিক্ষাবিদদের প্রচেষ্টায় ২৯ ফেব্রুয়ারি ১৯৬৪ সালে মাদ্রাসায় কামিল শ্রেণী চালুর অনুমতি পায়, সেই সময়ে কামিল শ্রেণীতে ৭ জন শিক্ষার্থী ভর্তি হয়েছিলো।
আব্দুর রহমান হানাফী মৃত্যুবরণ করলে তার বড় পুত্র আবুবকর মোহাম্মদ শামছুল হুদা এই দরবার শরীফ ও মাদ্রাসার প্রধানের দায়িত্ব পালন শুরু করেন। তিনি এই প্রতিষ্ঠানে ৩৬ বছর দায়িত্ব পালন করেন। শামছুর হুদার প্রচেষ্টায় কামিল শ্রেণীতে তাফসীর, ফিকহ ও আরবী সাহিত্য বিভাগ চালু করা হয়। ১৯৮৮ সালে মাদ্রাসার কামিল শ্রেণীতে আল ফিকহ বিভাগ এবং ১৯৯১ সালে তাফসীর বিভাগ ও কামিল আদব বিভাগের অনুমোদন লাভ করে।
শিক্ষা কার্যক্রম
এই কামিল মাদ্রাসায় ইবতেদায়ী থেকে শুরু করে কামিল শ্রেণী পর্যন্ত পাঠদান করা হয়। মাদ্রাসার দাখিল ও আলিম শ্রেণীতে বিজ্ঞান ও মানবিক উভয় শাখাতেই পাঠদান করা হয়। এছাড়াও মাদ্রাসার ফাজিল শ্রেণীতে আল কুরআন ও আল হাদিস বিভাগ নিয়ে পড়াশোনার সুযোগ রয়েছে। এছাড়াও এই মাদ্রাসার নিয়ন্ত্রণে শিশুদের জন্য কিন্ডারগার্ডেন স্কুল প্রতিষ্ঠা করা হয়েছে। মাদ্রাসার শিক্ষার্থীরদের জন্য লাইব্রেরি নির্মাণ করা হয়েছে, যাতে শিক্ষার্থীরা এখানে এসে পড়াশোনা করতে পারে।
সুযোগ-সুবিধা
এই মাদ্রাসার শিক্ষার্থীদের জন্য নানা সুযোগ-সুবিধা রয়েছে, যাতে জ্ঞান অর্জনের জন্য তারা ভালো সেবা গ্রহণ করতে পারে।
লিল্লাহ বোর্ডিং
মাদ্রাসার লিল্লাহ বোর্ডিং বলতে বুঝায়, যেখানে শিক্ষার্থীরা বিনা খরচে থাকা ও খাওয়ার সুযোগ পায়। এই লিল্লাহ বোর্ডিং স্থানীয় ধনী ব্যক্তিদের সাহায্য-সহযোগিতায় পরিচালিত হয়ে থাকে। এছাড়াও মাদ্রাসার কেন্দ্রীয় তহবিল থেকে লিল্লাহ বোর্ডিং-এ টাকা প্রদান করা হয়।
মসজিদ
শিক্ষার্থীদের নামাজের জন্য মসজিদ নির্মাণ করা হয়েছে। ক্লাস চলাকালে এখানে শিক্ষক ও ছাত্ররা নামাজ আদায় করতে পারে। এছাড়াও এই মসজিদে স্থানীয় ব্যক্তিরাও নামাজ আদায় করতে পারে।
ক্রিস্টোফার হাওগেগো
অধ্যাপক ক্রিস্টোফার হাওগেগো একজন ব্রিটিশ মুদ্রাবিদ এবং শিক্ষাবিদ, যিনি অ্যাশমোলিয়ান মিউজিয়ামে হেবারডেন মুদ্রা কক্ষের বর্তমান রক্ষক। এছাড়াও তিনি অক্সফোর্ডের উলফসন কলেজের সভ্য এবং অক্সফোর্ড বিশ্ববিদ্যালয়ের গ্রীক ও রোমান সংখ্যাতত্ত্বের অধ্যাপক।
তথ্যসূত্র
<references group="" responsive="1">
ফিল্মফেয়ার বিশেষ পুরস্কার
ফিল্মফেয়ার বিশেষ পুরস্কার বা বিশেষ কাজের পুরস্কার বা বিশেষ মেনশন বা বিশেষ জুরি পুরস্কার হল ফিল্মফেয়ার পুরস্কারের অংশ হিসেবে হিন্দি চলচ্চিত্রের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। এই পুরস্কারের মাধ্যমে বিশেষ ও অদ্বিতীয় কাজের জন্য ও অভিনয়শিল্পী, চলচ্চিত্র নির্মাতা ও সঙ্গীতজ্ঞদের অভিনয়, পরিচালনা ও সঙ্গীতে অবদানকে উৎসাহ প্রদান করা হয়। এটি তখনই প্রদান করা হয় যখন কেউ খুবই ব্যতিক্রমধর্মী কিছু করে থাকেন।
নুরুজ্জামান নয়ন
একেএম নুরুজ্জামান নয়ন (জন্ম: ২০ জানুয়ারি ১৯৮০; নুরুজ্জামান নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংসের গোলরক্ষক প্রশিক্ষকের দায়িত্ব পালন করছেন। নয়ন তার খেলোয়াড়ি জীবনের অধিকাংশ সময় মিরপুর চলন্তিকার হয়ে একজন গোলরক্ষক হিসেবে খেলেছেন।
১৯৯৪–৯৫ মৌসুমে, বাংলাদেশী ফুটবল ক্লাব মিরপুরের যুব পর্যায়ের হয়ে খেলার মাধ্যমে নয়ন ফুটবল জগতে প্রবেশ করেছিলেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ১৯৯৭–৯৮ মৌসুমে, বাংলাদেশী ক্লাব মিরপুর চলন্তিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৯৯–২০০০ মৌসুমে তিনি শেখ জামালে যোগদান করেছিলেন। শেখ জামালে মাত্র ১ মৌসুম অতিবাহিত করার পর তিনি পুনরায় মিরপুর চলন্তিকার সাথে চুক্তি স্বাক্ষর করেছিলেন। পরবর্তীকালে, তিনি শেখ রাসেল এবং ফকিরেরপুলের হয়ে খেলেছিলেন। সর্বশেষ ২০০৭–০৮ মৌসুমে, তিনি ফকিরেরপুল হতে ভিক্টোরিয়ায় যোগদান করেছিলেন; ভিক্টোরিয়ার হয়ে মাত্র ১ মৌসুম খেলার পর তিনি অবসর গ্রহণ করেছিলেন।
২০০২ সালে, নয়ন বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন।
খেলোয়াড়ি জীবনের ইতি টানার পর ২০১২ সালে, নয়ন বাংলাদেশের মহিলা গোলরক্ষক প্রশিক্ষকের দায়িত্ব পালন করার পর বাংলাদেশ মহিলা ফুটবল লিগের ক্লাব ঢাকা আবাহনী নারীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন; যেখানে তিনি ম্যানেজার হিসেবে মাত্র ১ মৌসুম অতিবাহিত করেছেন। অতঃপর তিনি বেশ কিছু দলের হয়ে গোলরক্ষক প্রশিক্ষকের দায়িত্ব পালন করেছেন।
প্রারম্ভিক জীবন
একেএম নুরুজ্জামান নয়ন ১৯৮০ সালের ২০শে জানুয়ারি তারিখে বাংলাদেশের নেত্রকোণায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়েটিং ফর দ্য মহাত্মা
ওয়েটিং ফর দ্য মহাত্মা (ইংরেজি: Waiting for the Mahatma) হল ভারতীয় উপন্যাসিক আর. কে. নারায়ণের লেখা একটি ইংরেজি উপন্যাস। এই উপন্যাসটি ১৯৫৫ সালে প্রকাশিত হয়।
কাহিনি সংক্ষেপ
শ্রীরাম একজন উচ্চ বিদ্যালয় স্নাতক। সে তার ঠাকুরমার সঙ্গে দক্ষিণ ভারতের কাল্পনিক শহর মালগুডিতে থাকে। উল্লেখ্য, নারায়ণের অধিকাংশ উপাখ্যানের পটভূমি এই মালগুডি শহরটি। শ্রীরাম ভারতী নামে একটি মেয়েকে ভালোবাসে। মেয়েটি মহাত্মা গান্ধীর ভারত ছাড়ো আন্দোলনে অংশগ্রহণ করে। তার দেখাদেখি শ্রীরামও স্বাধীনতা আন্দোলনে যোগ দেয়। শ্রীরাম ব্রিটিশবিরোধী চরমপন্থী আন্দোলনকারীদের দলে গিয়ে যুক্ত হয়। এর ফলে তার ঠাকুরমা অনেক কষ্ট পান। শ্রীরামকে গ্রামাঞ্চলে লুকিয়ে কাজ করতে হয়। এই সময়কার স্থানীয় বাসিন্দাদের সঙ্গে তার ভুল বোঝাবুঝির ঘটনাগুলি হল উপন্যাসের সেরা হাস্যরসাত্মক উপাদান। কিছুদিন জেলে কাটানোর পর শ্রীরাম ভারতীর সঙ্গে মিলিত হয়। গল্পের শেষ হয় ১৯৪৭ সালে ভারত বিভাজনের বেদনাদায়ক পরিস্থিতিতে উভয়ের বিবাহের প্রস্তুতির মধ্যে দিয়ে।
রচনাশৈলী
ওয়েটিং ফর দ্য মহাত্মা লিখিত হয়েছে নারায়ণের স্নিগ্ধ হাস্যরসাত্মক ভঙ্গিমায়। এই উপন্যাসের একটি স্বতন্ত্র বৈশিষ্ট্য হল, মহাত্মা গান্ধীকে একটি চরিত্র রূপে উপস্থাপনা করা। তার বিপ্লবাত্মক চিন্তাভাবনা ও আচরণ ছিল শহরের প্রাচীনপন্থীদের এবং শ্রীরামের ঠাকুরমার ধ্যানধারণার বিপরীত। সম্ভবত ব্রিটিশ পাঠকের প্রয়োজনীয়তার কথা মনে রেখেই নারায়ণ স্বাধীনতা সংগ্রাম সম্পর্কে দুটি বিপরীতধর্মী চিন্তার অবতারণা করেছেন এই উপন্যাসে। রাজনৈতিক আন্দোলন এই উপন্যাসে শ্রীরাম ও ভারতীর প্রথাবহির্ভূত প্রণয়ের প্রেক্ষাপট। আর এই প্রণয়ের পরিণতি ঘটেছিল দুজনের পারিবারিক বৃত্তের বাইরে।
মোহাম্মদ সুলতান তন্ত্র
মোহাম্মদ সুলতান তন্ত্র (২১ জানুয়ারী ১৯২৭ - ২৫ এপ্রিল ২০০৫) কাশ্মীরের কুপারা জেলার বোহিপাড়ায় জন্মগ্রহণ করেছিলেন। থাম্ব|মোহাম্মদ সুলতান তন্ত্র, প্রাক্তন এমএলএ কুপারা তিনি ১৯৫৭ থেকে ১৯৭২ সাল পর্যন্ত জম্মু ও কাশ্মীর বিধানসভায় কুপারা আসনের প্রতিনিধিত্ব করেছিলেন।
দেবী (চলচ্চিত্র)
দেবী চলচ্চিত্রটির নাম দ্বারা বোঝানো হতে পারে -
ভঞ্জনগর
ভাঞ্জানগর (Bhanjanagar) ভারতের ওড়িশা রাজ্যের গঞ্জাম জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৯ মিটার (২২৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ভাঞ্জানগর শহরের জনসংখ্যা হল ১৯,৬৯৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ভাঞ্জানগর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
দেওয়ানহাট
দেওয়ানহাট চট্টগ্রামের প্রধান বাজারগুলির মধ্যে একটি। এটি নগরীর পোস্তার পাড় সংলগ্ন পশ্চিমে ডবলমুরিং থানার অন্তর্গত। পূর্বে সপ্তাহে দুই দিন এখানে হাট বসতো। শুরুতে বড় আকারে হাট বসলেও বর্তমানে এর আকার ছোট হয়ে আসছে। বর্তমানে এখানে মাটির তৈজসপত্র সহ কবুতর ও বিভিন্ন পাখির হাট বসে। এছাড়াও প্রতিদিন ভোরে কর্মপার্থী দিনমজুর এবং মিন্ত্রিরা কাজের জন্য এখানে অপেক্ষা করে।
ইতিহাস
মধ্যযুগের বন্দর নগরী চট্টগ্রামে প্রবেশের গুরুত্বপূর্ণ সংযোগস্থল ছিল পোস্তা। পোস্তা শব্দটি ফার্সি শব্দ "পুস্ত" থেকে আগত যার অর্থ উল্টো দিক বা পিছন দিক। এই বিশেষণটি পারস্য ঐতিহ্যে স্থান-নাম হিসেবেও ব্যবহৃত হয়। যেহেতু নদীতীরবর্তী সুলকবহর বন্দরের পরিপ্রেক্ষিতে মধ্যযুগের পোস্তার পাড়ের অবস্থান ছিল নগরের উল্টো দিকে বা পেছনের দিকে। বাংলার নবাবী শাসনামলে ১৭৪২ থেকে ১৭৫১ পর্যন্ত চট্টগ্রামে মোগল প্রশাসকের দিউয়ান ছিলেন মহা সিং। তিনি ১৭৫৩ সালে নায়েব সুবাদার পদে অভিষিক্ত হন এবং ১৭৫৮ পর্যন্ত কর্মরত ছিলেন। পোস্তার পাড়ের নিকটবর্তী এই স্থানটিকে মহা সিং বেছে নেন দেওয়ান হাট স্থাপনের জন্য। এবং এই হাট প্রতিষ্ঠা করেন। পরে স্মারক হিসাবে তার নামানুসারে দেওয়ানহাট নামকরণ করা হয়।
ষণ্মুখ নাটার
শানমুগা নাদের (১৯০৩-১৯৬৯) ছিলেন ভারতীয় দক্ষিণ শহর তামিলনাড়ুর শিবকাসির উদ্যোক্তা। তিনি তার চাচাতো ভাই আইয়া নাদের সাথে শিবকাসির ছোট্ট গ্রামকে একটি সমৃদ্ধ শিল্প নগরীতে রূপান্তর করার জন্য কৃতিত্বপ্রাপ্ত। তিনি কাক্কা (বা কালীস্বরী) আতশবাজি শিল্পের প্রতিষ্ঠাতা ছিলেন। তিনি ১৯৫২ থেকে ১৯৫৫ সালের মধ্যে শিবকাসি পৌরসভার চেয়ারম্যান ছিলেন। ১৯২২ সালে, আইয়া নাদারের সাথে তিনি দেশলাই তৈরি শিখতে কলকাতায় গিয়েছিলেন এবং ফিরে এসে শিবকাসিতে শিল্প স্থাপন করেছিলেন।
সাদ ওয়াসিম
সাদ ওয়াসিম (জন্ম ২৮ জুলাই ১৯৭৫) একজন পাকিস্তানি প্রথম-শ্রেণীর ক্রিকেটার যিনি করাচি ক্রিকেট দলের হয়ে খেলেছিলেন।
আরব বিশ্ব
আরব বিশ্ব (العالم العربي আল্-আলাম্ আল্-আরবি; আনুষ্ঠানিকভাবেঃ الوطن العربي আল্-ওয়াতন্ আল্-আরবি), বা আরব রাষ্ট্র (আরব রাষ্ট্রসমূহ) (الأمة العربية আল্-উম্মাহ আল্-আরবিয়াহ), আরব লীগের ২২টি আরবি-ভাষী দেশের সংজ্ঞা।
হলদিয়া গভর্মেন্ট কলেজ
স্বীকৃতি
সম্প্রতি হলদিয়া সরকারি কলেজকে জাতীয় পরিসংখ্যান এবং স্বীকৃতি পরিষদ (এনএএসি) দ্বারা বি গ্রেড প্রদান করা হয়েছে। কলেজটি বিশ্ববিদ্যালয় অনুদান কমিশন (ইউজিসি) দ্বারাও স্বীকৃত।
জগদীশ রাজ সাপোলিয়া
জগদীশ রাজ সাপোলিয়া ভারতের জম্মু ও কাশ্মীরের একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। সাপোলিয়া কাঠুয়া জেলার বসোহলি আসন থেকে জম্মু ও কাশ্মীর বিধানসভার সদস্য ছিলেন।
পিটার হান্টার ব্লেয়ার
পিটার হান্টার ব্লেয়ার (২২ মার্চ ১৯১২ - ৯ সেপ্টেম্বর ১৯৮২) একজন ইংরেজ একাডেমিক এবং ইতিহাসবিদ ছিলেন যিনি অ্যাংলো-স্যাক্সন যুগে বিশেষজ্ঞ ছিলেন। ১৯৬৯ সালে তিনি তার তৃতীয় স্ত্রী, শিশুদের লেখক পলিন ক্লার্ককে বিয়ে করেছিলেন। তিনি ১৯৮৪ সালে তার অ্যাংলো-স্যাক্সন নর্থামব্রিয়া সম্পাদনা করেন।
তথ্যসূত্র
<references group="" responsive="1">
মধুবালা
মমতাজ জাহান দেহলভী (১৪ ফেব্রুয়ারি, ১৯৩৩ - ২৩ ফেব্রুয়ারি, ১৯৬৯; যিনি মধুবালা নামেই বেশি পরিচিত) একজন অন্যতম ভারতীয় অভিনেত্রী, যিনি অনেক হিন্দি ধ্রুপদী চলচ্চিত্রে অভিনয় করেছেন। তার সমসাময়িক নার্গিস এবং মীনা কুমারীর বিপরীতে তাকে হিন্দি চলচ্চিত্রের সর্বাধিক প্রভাবশালী ব্যক্তিত্ব হিসেবে গণ্য করা হয়। তিনি ভারতীয় চলচ্চিত্র ইতিহাসের সর্বাধিক সুন্দর-আকর্ষণীয় অভিনেত্রী হিসেবেও গণ্য হন।
প্রিয়াঙ্কা উপেন্দ্র
প্রিয়াঙ্কা উপেন্দ্র (বিবাহপূর্ব পদবী ত্রিবেদী) হলেন একজন ভারতীয় চলচ্চিত্র অভিনেত্রী, যিনি মূলত কন্নড় ও তামিল চলচ্চিত্রে কাজ করে থাকেন। এছাড়াও তিনি বেশ কিছু তেলুগু চলচ্চিত্র ও পশ্চিমবঙ্গের জনপ্রিয় কিছু চলচ্চিত্রে কাজ করেছেন। তবে তিনি তার কর্ণাটক চলচ্চিত্রে অভিনয়ের সুবাদে ব্যাপকভাবে জনপ্রিয় একজন অভিনেত্রী হিসেবে পরিচিত।
মধুবালা
মমতাজ জাহান নাম দিয়ে অভিনয় শুরু করলেও অভিনেত্রী দেবিকা রাণী তার নাম দেন মধুবালা। মধুবালা শিশুশিল্পী হিসেবে বলিউডে অভিনয় শুরু করলেও মূল নারী চরিত্রে অভিনয় শুরু করেন ১৪ বছর বয়সে কিদার শর্মার 'নীলকমল' ছবিতে রাজকাপুরের নায়িকা হয়ে। ১৯৪৯ থেকে ১৯৬৪ সাল পর্যন্ত মাত্র ২৯ বছরের অভিনয় জীবনে প্রায় ৭০টি চলচ্চিত্রে অভিনয় করেছেন। 'মুঘল-ই-আজম' (১৯৬০) মধুবালার জীবনের শ্রেষ্ঠ চলচ্চিত্র।
প্রিয়াঙ্কা উপেন্দ্র
ব্যক্তিগত জীবন
প্রিয়াঙ্কা কর্ণাটক চলচ্চিত্রের অভিনেতা, পরিচালক এবং স্ক্রিপ্ট লেখক উপেন্দ্রকে বিয়ে করেন। এই দম্পতির ২টি সন্তান রয়েছে। তিনি কটিগব্বা চলচ্চিত্রে বিষুবর্ধনের বিপরীতে অভিনয় করেন। এরপর তিনি উপেন্দ্র এর সাথে "র", "এইচটুও" ও "শ্রীমতি" এবং রবিচন্দ্রন এর সাথে "মাল্লা" চলচ্চিত্রে কাজ করেন।
মধুবালা
প্রারম্ভিক জীবন
মধুবালা ১৯৩৩ সালের ১৪ ফেব্রুয়ারি একটি দরিদ্র পরিবারে জন্মগ্রহণ করেন। তার বাবা পাকিস্তানের পেশোয়ারের এক টোব্যাকো কোম্পানিতে চাকরি করতেন; কিন্তু তার চাকরি চলে যাওয়াতে সংসারে অভাবের কারণে মধুবালা অভিনয়ে যোগ দেন। এগারো ভাইবোনের মধ্যে তিনি ছিলেন পঞ্চম এবং পাঁচ জন মারা যায় খুব ছোটোবেলায়। এরপর তার পিতা বোম্বে শহরে (বর্তমান মুম্বাই) চলে অসেন।
কথিত অছে, মধুবালা যখন খুব ছোট তখন এক দরবেশ তাকে দেখে ভবিষ্যতবাণী করেছিলেন যে, তিনি জীবনে অনেক খ্যাতি অর্জন করবেন কিন্তু সুখী হতে পারবেন না এবং তিনি অকালে মারা যাবেন।
ব্যক্তিগত জীবন
মধুবালা ব্যক্তিগত জীবনে কয়েকবার সম্পর্কে জড়িয়ে পড়েন। সে সময়ের জনপ্রিয় অভিনেতা দিলীপ কুমারের সাথে তার প্রেম কাহিনী বেশ সাড়া জাগিয়েছিল। পাঁচ বছর প্রেমের পর দিলীপ কুমার দুটো শর্ত দিয়েছিলেন মধুবালাকে। প্রথমত, নিজের পরিবার ছাড়তে হবে। দ্বিতীয়ত, ছাড়তে হবে অভিনয়ও। বলিউড ছাড়তে রাজি হলেও নিজের মা-বাবাকে ছাড়তে নারাজ ছিলেন মধুবালা। এর পরই দিলীপ কুমার-মধুবালার সম্পর্ক ভেঙ্গে যায়।
এরপর 'ঢাকে কি মালমাল' (১৯৫৬) ছবিতে বিখ্যাত গায়ক ও কমিডি কিং নামে খ্যাত কিশোর কুমারের সাথে পরিচয় হয় এবং ১৯৬০ সালে তাকেই বিয়ে করেনl এবং মধুবালা যতদিন জীবিত ছিলেন ততদিন তাদের দুজনের মধ্যে সম্পর্ক ছিল
এছাড়া মধুবালাকে নিয়ে পরিচালক কিদার শর্মা, কামাল আমরোহী, প্রেমনাথ এবং পাকিস্তানি রাজনীতিবিদ জুলফিকার আলী ভুট্টোর প্রেমের গুজব ছড়িয়েছে সে সময়।
মৃত্যু
thumb|right|মধুবালার সমাধি পরিদর্শন করছেন [[পৃথ্বীরাজ কাপুর।]] মধুবালার হৃৎপিন্ডে জন্মগত ছিদ্র ছিল। ১৯৫০ সালে তার শারীরিক এ সমস্যা ধরা পড়ে যার অধুনিক নাম ভেন্ট্রিকুলার সেফটাল ডিফেক্ট (ভিএসডি) এবং তখন ভারতে এর চিকিৎসা ছিল না। মধুবালার ক্যারিয়ারের স্বার্থে পরিবারের পক্ষ থেকেই অসুখটা তখন গোপন করা হয়। কাজের চাপ আর বদ্ধ স্টুডিওয়ে দিনের পর দিন কাটাতে কাটাতে তিনি অসুস্থ হয়ে পড়েন। শুটিং সেটে প্রায়ই অসুস্থ হয়ে পড়তেন। ১৯৬০ সালে কিশোর কুমারকে বিয়ের পর লন্ডন যান মধুবালা। কিন্তু চিকিৎসকরা জানিয়ে দেন, বড়জোর এক বছর বাঁচবেন তিনি। কিন্তু পরে আরো নয় বছর অসুখের সাথে লড়াই করে অবশেষে ২৩ ফেব্রুয়ারি, ১৯৬৯ সালে মাত্র ৩৬ বছর বয়সে তিনি মৃত্যুবরণ করেন।
সম্মাননা
১৪ ফেব্রুয়ারি, ২০১৯ তারিখে তার ৮৬তম জন্মদিনে গুগল ডুডল তৈরি করে সম্মাননা প্রদান করে।
চলচ্চিত্রের তালিকা
মধুবালা অভিনীত চলচ্চিত্রের তালিকা
সঞ্জীবনী টুডে
সঞ্জীবনী টুডে হিন্দি সংবাদপত্র যা রাজস্থানের রাজধানী জয়পুর থেকে সঞ্জীবনী গ্রুপের প্রাক্তন প্রধান জনাব রাজেশ মীনা কর্তৃক প্রতিষ্ঠিত হয়েছিল। সঞ্জীবনীকে আজ রাজ্যের অন্যতম দ্রুত বর্ধমান নিউজ পোর্টাল বলা হয়। জয়পুর এবং রাজস্থান থেকে এর দুটি সংস্করণ বের হয়।
এস এ শামীম
এস এ শামীম ভারতের জম্মু ও কাশ্মীর রাজ্যের একজন রাজনীতিবিদ। তিনি শ্রীনগর লোকসভা কেন্দ্র থেকে স্বতন্ত্র প্রার্থী হয়ে ৫ম লোকসভায় নির্বাচিত হয়েছিলেন।
খড়্গপুরের দমদমা
খড়গপুর দমদমা হল একটি টিলা যার অস্তিত্ব বর্তমানেও আছে। তবে ওয়ার্কশপ, রেলস্টেশন, রেললাইনের জালে জড়িয়ে যাওয়ার কারণে এখন বোঝা যায় না। আগে রেল কর্মশালা ও তার আশেপাশের এলাকায় একটি ৪০ ফুটের সুবিস্তৃত ভূমিখন্ড ছিল। নাম ছিল খড়্গপুর দমদমা। দমদমা কথার অর্থ উচ্চভূমি বা টিলা। একটি প্রাচীন রাস্তা ছিল টিলার ওপর দিয়ে। পরে টিলার ওপরে গাছপালা ছিল না। ব্রিটিশরা খড়্গপুরের দমদমা এলাকার চুড়া ডিনামাইট দিয়ে সমতল করেছিল। এর ওপরেই বর্তমানের রেল কর্মশালা ও টাউন থানা অবস্থিত।
রাজশাহী বিভাগের মসজিদের তালিকা
রাজশাহী বিভাগে উল্লেখযোগ্য মসজিদগুলোর তালিকা-
অপশব্দ
অপশব্দ (slang) হল একটি অনানুষ্ঠানিক রেজিস্টারের শব্দভাণ্ডার (শব্দ, বাক্যাংশ এবং ভাষাগত ব্যবহার), কথ্য কথোপকথনে সাধারণ কিন্তু আনুষ্ঠানিক লেখায় যাকে এড়িয়ে যাওয়া হয়। এটি কখনও কখনও গোষ্ঠী পরিচয় প্রতিষ্ঠা করতে, বহিরাগতদের বাদ দিতে, বা উভয় দলীয় সদস্যদের জন্য সাধারণ একচেটিয়া ভাষাকে বোঝায়। শব্দটি ১৮ শতকে এসেছে এবং ধারণার উপর ভিত্তি করে একাধিক উপায়ে সংজ্ঞায়িত করা হয়েছে।
স্ল্যাং শব্দের ব্যুৎপত্তি
ইংরেজী স্ল্যাং (Slang) এর প্রাচীনতম প্রত্যয়িত ব্যবহারে (১৭৫৬), শব্দটি "নিম্ন" বা "অসম্মানজনক" লোকেদের শব্দভাণ্ডারে সীমাবদ্ধ ছিল। ঊনবিংশ শতাব্দীর প্রথম দিকে, এটি আর একচেটিয়াভাবে অসম্মানিত ব্যক্তিদের মধ্যেই নয়, মানসম্পন্ন শিক্ষিত বক্তৃতার স্তরের নীচে এর প্রয়োগ অব্যাহত ছিল। শব্দের উৎপত্তি অনিশ্চিত, যদিও এটি চোরের কথার সাথে যুক্ত বলে মনে হয়। একটি স্ক্যান্ডিনেভীয় উত্স প্রস্তাব করা হয়েছে (তুলনা করুন, উদাহরণস্বরূপ, নরওয়েজীয় slengenavn, যার অর্থ "ডাকনাম"), কিন্তু "তারিখ এবং প্রারম্ভিক সম্পৃক্ততা" এর উপর ভিত্তি করে অক্সফোর্ড ইংরেজি অভিধান দ্বারা ছাড় দেওয়া হয়েছে। জোনাথন গ্রিন, তবে, স্ক্যান্ডিনেভীয় উত্সের সম্ভাবনার সাথে একমত, স্লিং -এর মতো একই মূলের পরামর্শ দিয়েছেন, যার অর্থ "নিক্ষেপ করা", এবং উল্লেখ করেছেন যে স্ল্যাং হল নিক্ষেপের ভাষা - আপনার পয়েন্টে কথা বলার একটি দ্রুত এবং সৎ উপায়।
জনপ্রিয় সংস্কৃতিতে
১৯৪১ সালের চলচ্চিত্র, বল অফ ফায়ার, ভূমিকায় একজন অধ্যাপকের চরিত্রে অভিনয় করেছেন গ্যারি কুপারের, যিনি অপশব্দ সম্পর্কে একটি বিশ্বকোষীয় নিবন্ধ গবেষণা করছেন এবং লিখছেন।
ভবানীপাটনা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৮ মিটার (৮১৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ভৱানিপাতনা শহরের জনসংখ্যা হল ৬০,৭৪৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে ভৱানিপাতনা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
জাস্টিন হাউস
জাস্টিন হাউস (১৯৬৩-২০০৫) মুদ্রণ এবং অক্ষর লেখার একজন ব্রিটিশ ইতিহাসবিদ ছিলেন।
মাদপতি রামচন্দ্র রাও
মাদাপতি রামচন্দ্র রাও (জন্ম: ৩০ নভেম্বর ১৯৬৩) ভারতের আর্থিক অন্তর্ভুক্তি লিমিটেডের ব্যবস্থাপনা পরিচালক এবং প্রধান নির্বাহী কর্মকর্তা। ২০০৬ সালের অক্টোবরে চিফ অপারেটিং অফিসার হিসাবে ভারতের আর্থিক অন্তর্ভুক্তিতে যোগদানের পরে, তিনি চার বছর পরে এমডি এবং সিইও হন।
জাস্টিন হাউস
হাউস লন্ডনের টাইপ মিউজিয়ামের একজন তত্বাবধায়ক ছিলেন এবং এডওয়ার্ড জনস্টন এবং উইলিয়াম ক্যাসলনের কাজ নিয়ে লিখেছেন; তার বই জনস্টন আন্ডারগ্রাউন্ড টাইপ অন দ্য জনস্টন লেটারিং চালু করা হয়েছে এবং লন্ডন আন্ডারগ্রাউন্ড এবং এর পূর্বসূরিরা ব্যবহার করেছেন এই বিষয়ে আদর্শ কাজ।  তিনি একটি বই এবং ফন্ট ডিজাইনার হিসাবেও কাজ করেছিলেন এবং মৃত্যুর সময় পিএইচডিতে কাজ করছিলেন।
মাদপতি রামচন্দ্র রাও
বিএফআইএল এর আগে তিনি আইএনজি বিশ্ব লাইফ ইন্স্যুরেন্স, আমেরিকান এক্সপ্রেস, স্ট্যান্ডার্ড চার্টার্ড ব্যাংক এবং এসান্দা ফিনানজ অ্যান্ড লিজিং লিমিটেডের সাথে যুক্ত ছিলেন। বিএফআইএল -এর নেটওয়ার্ক ১৫৫টি শাখা থেকে প্রায় ২ হাজারে উন্নীত হয়েছে এবং সংস্থার ঋণগ্রহীতাদের সংখ্যা প্রায় ২০ গুণ বেড়েছে।
জাস্টিন হাউস
তথ্যসূত্র
<references group="" responsive="0">
অশ্বানী কুমার শর্মা
অশ্বানী কুমার শর্মা ভারতের জম্মু ও কাশ্মীরের একজন ভারতীয় রাজনীতিবিদ এবং ভারতীয় জনতা পার্টির সদস্য। শর্মা স্বতন্ত্র প্রার্থী হয়ে জম্মু জেলার বিষন্নাহ আসন থেকে জম্মু ও কাশ্মীর বিধানসভার সদস্য ছিলেন।
চার্লস হোপ (শিল্পকলা ইতিহাসবিদ)
চার্লস আর্চিবল্ড হোপ (জন্ম এপ্রিল ১৯৪৫) একজন ব্রিটিশ শিল্পকলা ইতিহাসবিদ যিনি ২০০১ থেকে ২০১০ সাল ওয়ারবার্গ ইনস্টিটিউটের পরিচালক ছিলেন। তার স্থলাভিষিক্ত হন পিটার ম্যাক । তিনি ১৫ ও ১৬ শতকের ইতালীয় শিল্পকলা বিশেষ করে ভিনিস্বাসী চিত্রকলার একজন বিশেষজ্ঞ।
তথ্যসূত্র
<references group="" responsive="1">
কৌণিক ত্বরণ
thumb|গ্রাফে কৌণিক ত্বরণ চিরায়ত বলবিদ্যায় কৌণিক ত্বরণ (ইংরেজিঃ Angular acceleration ) হল সময়য়ের সাথে কোনো অক্ষের চতুর্দিকে ঘূর্নায়মান কোন বস্তুর বা বিন্দুর কৌণিক বেগের পরিবর্তনের হার। এসআই পদ্ধতিতে কৌণিক ত্বরণকে রেডিয়ান প্রতি বর্গসেকেন্ড দ্বারা প্রকাশ করা হয় এবং এটিকে গ্রীক বর্ণ আলফা (α) দ্বারা প্রকাশ করা হয়। ক্যালকুলাসের ভাষায় কৌণিক ত্বরণ হল অতি ক্ষুদ্র সময় ব্যবধানের কৌণিক বেগের পরিবর্তনের হার। এটিকে নিম্নরুপে প্রকাশ করা হয়।
এছাড়া রৈখিক ত্বরণেরর সাথে কৌণিক ত্বরণের সম্পর্ক নিম্মলিখিত সমীকরণদ্বারা প্রকাশ করা হয়।
যেখানে {a_T} হল ঘূর্ণন পথের স্পর্শক বরাবর কণার রৈখিক বেগ এবং r হল কণার ব্যসার্ধ ভেক্টর বা ঘূর্ণন অক্ষ থেকে ঐ বিন্দুর দুরত্ব।
টর্ক {\tau}, জড়তার ভ্রামক {I} এবং কৌণিক ত্বরণের সম্পর্ক হলঃ
সুপারম্যারিন স্পিটফায়ার
সুপারমেরিন স্পিটফায়ার (Supermarine Spitfire) হল একটি ব্রিটিশ সিঙ্গেল সিট ফাইটার এয়ারক্রাফ্ট রয়্যাল এয়ার ফোর্স এবং অন্যান্য মিত্রবাহিনী দেশগুলি দ্বিতীয় বিশ্বযুদ্ধ এর আগে, সময় ও পরে দ্বিতীয় বিশ্বযুদ্ধ ব্যবহার করে। এমকে ১ থেকে রোলস-রয়েস গ্রিফন ইঞ্জিন এমকে ২৪ পর্যন্ত বিভিন্ন উইং কনফিগারেশন এবং বন্দুক ব্যবহার করে স্পিটফায়ারের অনেকগুলি রূপ তৈরি করা হয়েছিল। এটি ছিল একমাত্র ব্রিটিশ যোদ্ধা যা সমগ্র যুদ্ধ জুড়ে অবিচ্ছিন্নভাবে উত্পাদিত হয়েছিল। স্পিটফায়ার উত্সাহীদের মধ্যে জনপ্রিয় রয়ে গেছে; প্রায় ৭০ রয়ে গেছে বাতাসের উপযোগী, এবং আরও অনেকগুলি বিশ্বব্যাপী বিমান যাদুঘরগুলিতে স্থির প্রদর্শনী।
সাকিনা আখুন্দজাদাহ
সাকিনা মির্জা হেইবাত কিজি আখুন্দজাদাহ ( Səkinə Axundzadə) (১৮৬৫- ১৯২৭) ছিলেন একজন আজারবাইজানি নাট্যকার। তিনি আজারবাইজানি সাহিত্যে প্রথম পরিচিত মহিলা নাট্যকার এবং নাট্যনির্মাতা ছিলেন।
জীবন এবং অবদান
সাকিনা আখুন্দজাদাহ তার বাবা দ্বারা বাড়িতে পড়াশোনা করেছিলেন। তার বাবা ফাদা ছদ্মনামে কবিতা লিখতেন। পরবর্তীতে কুবায় ধর্মনিরপেক্ষ শিক্ষা প্রতিষ্ঠার তার প্রচেষ্টা এক মর্মান্তিক উপায়ে শেষ হয়: ধর্মান্ধরা আখুন্দজাদাহের স্বামীকে হত্যা করে প্রতিশোধ নেয় তিনি নিজে বাকু (আজারবাইজানের বর্তমান রাজধানী) পালিয়ে যান, যেখানে তিনি ১৯০১ সালে প্রতিষ্ঠিত সম্রাজ্ঞী আলেকজান্দ্রা রাশিয়ান মুসলিম বোর্ডিং স্কুল ফর গার্লস-এর প্রথম শিক্ষকদের একজন হন, যেখানে তিনি আজেরি, সাহিত্য এবং ধর্মীয় অধ্যয়ন পড়াতেন। এটি একটি গুরুত্বপূর্ণ নিয়োগ ছিল কারণ বিদ্যালয়টি সমগ্র রুশ সাম্রাজ্যের মুসলিম মেয়েদের জন্য প্রথম ধর্মনিরপেক্ষ বিদ্যালয় ছিল। এটি কেবল মাত্র আজেরি তেল ম্যাগনেট জেইনাল আবদিন তাঘিয়েভ অর্থায়ন করার কারণে খোলা হয়েছিল, এবং বলা হয় যে তিনি জারিনা আলেকজান্দ্রাকে একটি চিঠি লেখার পরে বিদ্যালয়ের নামকরণ করা হয়েছিল। স্থানীয় থিয়েটারটিও তাঘিয়েভ দ্বারা অর্থায়ন করা হয়েছিল।
তিনি নাট্যকার হিসাবে তার কর্মজীবন শুরু করেছিলেন সেই স্কুলে একটি নাটক ক্লাব প্রতিষ্ঠা করার পর এবং তার নাটকগুলোকে শিক্ষার্থীদের মঞ্চে অভিনয়ের উপযোগী করে তোলার পর। ১৯০৪ সালে প্রথমবারের মতো এলমিন মানফাতি ("বিজ্ঞানের সুবিধা") শিরোনামে তার প্রথম নাটক মঞ্চস্থ হয়। সফল অভিনয়ে উৎসাহিত হয়ে আখুন্দজাদাহ আরো নাটক লিখতে যান; তাদের মধ্যে,হাগ সোজ আজি ওলার ("ট্রুথ হার্টস") এবং গ্যালিন ভ্যা গাইনা ("পুত্রবধূ এবং শাশুড়ি")। এটি পরিবর্তনের সময় ছিল। ১৯০১ সালে বাকুতে প্রথম মহিলা অভিনেত্রীদের পর্দা ছাড়াই উপস্থিত হতে দেখেছিলেন। জারবাদী সরকারের আরো উদার দৃষ্টিভঙ্গি অনুসরণ করে, ১৯১১ সালে নারীদের দ্বারা এবং তাদের জন্য লেখা প্রথম ম্যাগাজিনের মতো স্বাধীনতা দেখা যায়। সাকিনাকে প্রথম নারীবাদী নাট্যকার হিসেবে স্বীকৃতি দেওয়ার কথা ছিল, তার অনেক নাটকের সাথে আজেরি নারীদের দুর্দশা নিয়ে কাজ করে।
১৯১১ সালে হুসেইন আরবলিনস্কি আখুন্দজাদাহের নামিক কেমালের নাটক জাভালি চুইজুক (আজেরিতে বাখতসিজ উশাগ, "দ্য কনজারবল কিড") এর রিমেক মঞ্চস্থ করেন, যা শীঘ্রই ককেশাসের বাইরে শৌখিন প্রেক্ষাগৃহে পরিবেশিত হতে শুরু করে। তিনি ১৯১৯ সালে মৃত্যুর আগ পর্যন্ত আরবলিনস্কির সাথে কাজ চালিয়ে যান, পাশাপাশি ১৯১৭-১৯২২ সালে আব্বাস মির্জা শরীফজাদাহের সাথেও কাজ করেন। অবশেষে ১৯১৭ সালে বাকুর তাঘিয়েভ থিয়েটারে (আজকাল আজারবাইজান স্টেট থিয়েটার অফ মিউজিক্যাল কমেডি) আখুন্দজাদাহের জুলমুন নাতিজাসি ("মন্দের পরিণতি"; লেও ডেলিবেসের অপেরা লাকমে অবলম্বনে) মঞ্চস্থ হয়। অভিনয়টি একটি দুর্দান্ত সাফল্য ছিল এবং আখুন্দজাদাহকে বিপুল খ্যাতি এনে দেয়। যার ফলে তিনি ইতিহাসের প্রথম মহিলা আজেরি নাট্যকার হিসাবে স্বীকৃত হন।
ইন্টারস্টেট ৬০৫ (ওয়াশিংটন)
ইন্টারস্টেট ৬০৫ (আই-৬০৫) আমেরিকার ওয়াশিংটন অঙ্গরাজ্যের আই-৫ এবং আই-৪০৫ পাশ দিয়ে অতিক্রমকারী বিভিন্ন স্থানীয় সংবাদমাধ্যম কর্তৃক প্রস্তাবিত একটি সহায়ক আন্তঃপ্রদেশীয় মহাসড়কের সাধারণ নাম। আই-৫ রাস্তা থেকে কানাডিয়ান সীমানা পর্যন্ত সকল সংযোগ মহাসড়কসহ এবং শুধু আই-৫ এবং আই-৯০ মধ্যে কিছুটা নিয়ে মহাসড়ক তৈরীর প্রস্তাবনাটি ১৯৬০ সাল থেকে শুরু হয়েছিল। এই সময়ে ওয়াশিংটন স্টেট ডিপার্টমেন্ট অফ ট্রাস্নপোট (ডাব্লিউ.এস.ডি.ও.টি) থেকে আই-৬০৫ মনোনীত কোন প্রকল্প হয়নি। তবে এই প্রকল্পটি স্টেট রুট-১৮ (এস.আর ১৮) থেকে সীমিত প্রবেশাধিকার রাস্তাতে পরিবর্তনের জন্য বর্তমানে নির্মাণাধীন।
প্রস্তাবনাসমূহ
১৯৬৮ সালে থেকে, আই-৪০৫ এর পাশ দিয়ে নতুন একটি ইন্টারস্টেট হাইওয়ের তৈরীর পরিকল্পনা করা হয়। প্রথম প্রস্তাবনাটি ছিল আই-৪০৫ এবং স্যামঅ্যামিস হ্রদের পশ্চিম তীরে মধ্যে একটি নতুন মহাসড়ক নির্মাণ করা। তবে বাসিন্দারা তাদের উদ্বেগ জানানোর পর লেকের পূর্বতীরের মহাসড়কটি বাদ দেয়া হয়। লেকের পূর্ব দিকের বাসিন্দারা একই উদ্বেগ প্রকাশ করে এবং পরে পরিকল্পনাটি বাদ দেয়া হয়।
১৯৯৮ সালে, ওয়াশিংটন রাজ্য আইনসভা উত্তর এসআর ১৮ থেকে এভারেটের মধ্য দিয়ে স্নোক্লোমি উপত্যকায় পর্যন্ত বাড়ানোর সুবিধা পরিক্ষা করার জন্য $৫০০,০০০ গবেষণা আদেশ দেয়।  যেহেতু গবেষণায় দেখা যায় যে বর্তমানের রাস্তা ব্যবহারের চেয়ে গড়ে মাত্র পাঁচ মিনিট সময় বাঁচবে তাই পরে পরিকল্পনাটি বাদ দেয়া হয়েছিল।  ২০০২ সালে, বেলভিউ স্কয়ারের মালিক কেম্পার ফ্রিম্যান, জুনিয়র স্নোক্লোমি উপত্যকার মধ্যদিয়ে স্নোহোমিশ প্রদেশের সংযোগের নতুন একটি রাস্তার তৈরীর পক্ষে সমর্থন দেয়।
২০০৩ সালে, দক্ষিণের লুইস কাউন্টি থেকে উত্তরের কানাডীয় সীমান্তের সংযোগ স্থাপনের জন্য আরেকটি নতুন একটি বাণিজ্যিক করিডোর তৈরি করতে আইনসভা থেকে গবেষণার জন্য $৫০০,০০০ বরাদ্দের নির্দেশ দেয়া হয়েছিল। তবে গবেষণায় দেখা গিয়েছিল যে আই-৯০ এর উত্তরের বিদ্যমান মহাসড়কটি অর্থনৈতিকভাবে সুবিধাজনক নয়। গবেষণাটিতে দেখানো হয়, যাত্রীবাহী গাড়ি চলার মাধ্যমে ট্রাক চালকদের বিকল্প পথ ব্যবহার থেকে নিরুৎসাহিত করতে, কেবল ট্রাকের জন্য একটি টোল রোড প্রস্তাবিত হয়েছিল। মহাসড়কটির অনুমানিক খরচ হয়েছিল $১৩.৫ এবং $১৯ বিলিয়নের মধ্যে।
প্রেম পিয়াসী
প্রেম পিয়াসী হল রেজা হাসমত পরিচালিত ১৯৯৭ সালের বাংলাদেশী প্রণয়ধর্মী চলচ্চিত্র। সানি আলমের কাহিনিতে ছবিটির চিত্রনাট্য ও সংলাপ রচনা করেছেন রেজা হাসমত। এতে শ্রেষ্ঠাংশে অভিনয় করেছেন সালমান শাহ ও শাবনূর। অন্যান্য পার্শ্ব চরিত্রে অভিনয় করেছেন আনোয়ারা, রাজীব, মিশা সওদাগর প্রমুখ।
সঙ্গীত
প্রেম পিয়াসী ছবিটির সঙ্গীত পরিচালনা করেছেন আবু তাহের। গানের কথা লিখেছেন মনিরুজ্জামান মনির ও সানি আলম। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, আগুন।
পয়সনের অনুপাত
পয়সনের অনুপাত বা পোয়াসোঁর অনুপাত (ইংরাজী: Poisson’s ratio) হল যেকোনো পদাৰ্থের পাৰ্শ্বীয় বিকৃতি ও দৈৰ্ঘ্য বিকৃতির মাঝের অনুপাত। একে গ্ৰীক অক্ষর \nu (নিউ) দ্বারা সূচিত করা হয়। ১৮২৭ সালে সাইমন ডেনিস পয়সন নামক একজন ফরাসি পদাৰ্থবিজ্ঞানী তথা গণিতজ্ঞ একটি গবেষণাপত্রে পয়সনের অনুপাতের বিষয়ে বিশদ তথ্য দেন। সেহেতু উক্ত অনুপাতটি তার নামেই নামকরণ করা হয়েছে। সাধারণত পয়সনের অনুপাতের মান -১ এবং ০.৫-র ভিতর হয়। উল্লেখযোগ্য যে, পয়সনের অনুপাতের মান পদাৰ্থভেদে আলাদা আলাদা হয়। উদাহরণস্বরূপ, রবারের পয়সনের অনুপাতের মান ০.৪৯৯, কৰ্কের পয়সনের অনুপাতের মান প্ৰায় শূন্য, কপারের পয়সনের অনুপাতের মান ০.৩৩ ইত্যাদি। যেহেতু এটি পাৰ্শ্বীয় বিকৃতি এবং দৈৰ্ঘ্য বিকৃতির অনুপাত, তাই এটি একটি এককবিহীন বিশুদ্ধ সংখ্যা।
ব্যাখ্যা
ধরা হল, যদি কোনো একটা গোটা রবারের চোঙের ওপর বল প্ৰয়োগ করা হয়, তবে গোটা চোঙের দৈৰ্ঘ্য বৃদ্ধি হওয়ার সঙ্গে এর ব্যাস বা প্ৰস্থচ্ছেদ হ্ৰাস হবে। যদি চোঙের প্ৰারম্ভিক দৈৰ্ঘ্য অৰ্থাৎ বল প্ৰয়োগ করার পূৰ্বে এর দৈৰ্ঘ্য L হয়, বল প্ৰয়োগের পর এর দৈৰ্ঘ্য হবে L + ΔL যেখানে ΔL হল দৈৰ্ঘ্যের বৃদ্ধির মান। এই ΔL এবং L-এর মাঝের অনুপাতকে বলা হয় দৈৰ্ঘ্য বিকৃতি। আবার যদি চোঙের প্ৰারম্ভিক ব্যাস বা প্ৰস্থচ্ছেদ অৰ্থাৎ বল প্ৰয়োগ করার পূৰ্বে এর ব্যাস D হয়, বল প্ৰয়োগের পর এর ব্যাস হবে D-ΔD যেখানে ΔD হল ব্যাস পরিবর্তনের মান অৰ্থাৎ বল প্ৰয়োগের পর হ্ৰাস হওয়া চোঙের ব্যাসের মান। এই ΔD এবং D-র মাঝের অনুপাতকে বলা হয় পাৰ্শ্বীয় বিকৃতি। যেহেতু গোটা রবারের চোঙটির ওপর বল প্ৰয়োগ করা হয়, তাই চোঙটির দৈৰ্ঘ্য বিকৃতি ঘটার সাথে এর পাৰ্শ্বীয় বিকৃতিও ঘটে। এই পাৰ্শ্বীয় বিকৃতি ও দৈৰ্ঘ্য বিকৃতির অনুপাতকে পয়সনের অনুপাত বলা হয়।
গাণিতিকভাবে, পয়সনের অনুপাতকে নিচে দেয়া ধরনে লেখা যায়
পি ভি রামপ্রসাদ রেড্ডি
পিভি রামপ্রসাদ রেড্ডি একজন ভারতীয় ব্যবসায়ী এবং অরবিন্দ ফার্মার সহ-প্রতিষ্ঠাতা। ২০১৬ সালে ভারতীয় বিলিয়নেয়ারদের ফোর্বসের তালিকায়, তিনি ভারতে ২ নম্বরে এবং বিশ্বে ৬৮৮ নম্বরে ছিলেন যার নিট সম্পত্তির পরিমাণ ছিল ২.৬ বিলিয়ন মার্কিন ডলার। ওয়ার্ল্ড ফার্মাসিউটিকাল ফ্রন্টিয়ারস তাকে ২০০৮ সালে ওষুধের শিল্পের শীর্ষ পঞ্চাশজন প্রভাবশালী ব্যক্তির মধ্যে একজন ঘোষণা করেছিলেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (October 2017)">উদ্ধৃতি প্রয়োজন  ]
আবু সালেহ মোহাম্মদ মুস্তাফিজুর রহমান
আবু সালেহ মোহাম্মদ মুস্তাফিজুর রহমান বাংলাদেশ সেনাবাহিনীর সাবেক লেফট্যানেন্ট কর্ণেল যিনি বাংলাদেশের সংসদ সদস্য, স্বরাষ্ট্রমন্ত্রী, পররাষ্ট্রমন্ত্রী ও বাণিজ্যমন্ত্রী ছিলেন।